stanford-oval/wikipedia huggingface dataset:
HMAS Melbourne (1912)
Valmistus

Alus tilattiin Birkenheadistä Cammell Laird and Companyltä, missä köli laskettiin 4. huhtikuuta 1911. Alus laskettiin vesille 4. huhtikuuta 1912 kumminaan Adelaiden Barr Smithin tytär rouva F. Braund ja valmistui sekä otettiin palvelukseen 18. tammikuuta 1913 ensimmäisenä päällikkönään Mortimer L’Estrange Silver.
Palvelus

Alus lähti Fremantleen, jonne se saapui 10. maaliskuuta 1913. Ensimmäisen maailmansodan alkaessa elokuussa 1914 alus oli hetken Tyynellämerellä Australian laivueen mukana torjuttaessa Saksan keisarikunnan laivaston Itä-Aasian laivueen aiheuttamaa uhkaa. Alus laski joukkoja Naurulle 9. syyskuuta radioaseman kunnostamiseksi. Alus palasi 20. syyskuuta Sydneyyn.
Alus lähti 1. marraskuuta Albanysta suojaten yhdessä HMAS Sydneyn, Britannian kuninkaallisen laivaston HMS Minotaurin ja keisarillisen Japanin laivaston Ibukin kanssa ensimmäistä ANZAC-joukkoja kuljettanutta saattuetta, johon kuului kaikkiaan 38 kuljetusalusta. Intian valtamerelle saavuttua Melbourne erkani saattueesta saapuen Colomboon 14. marraskuuta. Seuraavana päivänä alus lähti Gibraltarille, jonne se saapui 5. joulukuuta. Alus sai 10. joulukuuta määräyksen siirtyä Azoreille, jossa sen tuli avustaa Saksan keisarikunnan laivaston risteilijän SMS Karlsruhen etsinnöissä.
Saavuttuaan 12. joulukuuta Madeiralle alus sai määräyksen jatkaa välittömästi matkaansa Bermudalle liittyäkseen Amerikan ja Länsi-Intian laivastoasemalle sijoitettuihin aluksiin. Melbourne saapui 28. joulukuuta Trinidadiin saaden määräyksen etsiä Karlsruhea ja sen tukilaivaa Venezuelan, Kolumbian ja Panaman rannikoilta. Alus partioi 28. elokuuta 1916 saakka Länsi-Intian saaristossa tukikohtanaan Jamaika sekä Halifaxia tukikohtana käyttäen Long Islandin ja New Yorkin vesillä. Aluksen partioalueen eteläraja oli Para-joella Brasiliassa ja pohjoisraja Halifaxissa sisältäen koko Meksikonlahden alueen.
Alus lähti  28. elokuuta 1916 Devonportiin, jonne se saapui 7. syyskuuta. Oltuaan kuukauden satamassa levossa alus siirtyi Scapa Flow’hun, jossa se liitettiin Suuren laivaston 2. kevyeen risteilijälaivueeseen. Alus partioi laivueen mukana Pohjanmerellä, kunnes tammikuussa 1917 tapahtunut konerikko pakotti aluksen siirtämisen telakalle. Alus palasi telakalta kesäkuun lopulla, ja 27. kesäkuuta se palasi laivueeseensa. Sodan lopun se partioi Pohjanmerellä sekä osallistui järjestettyihin harjoituksiin. Alus palasi Portsmouthiin 30. marraskuuta 1918 osallistumatta sodan aikana yhteenkään taisteluun.
Aluksen palvelus Euroopan vesillä päättyi 7. maaliskuuta 1919, kun se lähti Devonportista. Se saapui Suezin, Singaporen ja Darwinin kautta Sydneyyn 21. toukokuuta. Melbourne poistettiin palveluksesta 5. elokuuta, jonka jälkeen se makasi ankkurissa Sydneyssä. Alus palautettiin 14. huhtikuuta 1920 palvelukseen. Se partioi Australian vesillä sekä teki kaksi vierailua Uuteen-Seelantiin sekä Timorin ja Molukkien purjehduksen ennen kuin se poistettiin jälleen palveluksesta 29. syyskuuta 1924. Alus makasi Sydneyssä ankkurissa, kunnes se palautettiin 8. lokakuuta 1925 palvelukseen. Alus lähti 23. marraskuuta Sydneystä saapuen Portsmouthiin 30. maaliskuuta 1926 palaten Australiaan elokuussa.
Melbourne lähti 9. helmikuuta 1928 Sydneystä ja saapui 12. huhtikuuta Portsmouthiin, jossa se poistettiin palveluksesta 23. huhtikuuta. Alus myytiin joulukuussa romutettavaksi 25 000 punnalla Alloa Shipbuilding Companylle Rosythiin, missä se romutettiin vuotta myöhemmin.
HMAS Melbourne (FFG 05)

| HMAS Melbourne |
| --- | --- |
 HMAS Melbourne Hongkongissa.

Aluksen vaiheet
Rakentaja:  Australian Marine Engineering Consolidated
Kölinlasku:  12. heinäkuuta 1985
Laskettu vesille:  5. toukokuuta 1989
Palveluskäyttöön:  5. helmikuuta 1992
Tekniset tiedot
Uppouma:  4 100 t
Pituus:  124 m (vesiraja) 139 m (kokonaispituus)
Leveys:  14 m
Syväys:  6,7 m
Koneteho:  41 000 hv
Nopeus:  29+ solmua
Miehistöä:  176–221
Aseistus
Aseistus:  1 × 3″ OTO Melara -tykki 1 × Mk13-ohjustenlaukaisualusta (Harpoon- ja SM1-ohjukset) 1 × 20 mm Mk15 Vulcan Phalanx -tykki 6 × 324 mm torpedoputkea 2 × helikopteria
HMAS Melbourne (viirinumero FFG 05) on Australian laivaston vuonna 1992 palvelukseenotettu Adelaide-luokan ohjusfregatti.
Valmistus

Alus tilattiin Australian Marine Engineering Consilatedilta, missä köli laskettiin 12. heinäkuuta 1985. Alus laskettiin vesille 5. toukokuuta 1989 ja valmistui 5. syyskuuta 1992.
Palvelus

Alus oli Persianlahdella vuonna 2002 osana monikansallista laivasto-osastoa valvomassa YK:n asettamien Irakin vastaisten pakotteiden toteuttamista. Alus oli uudelleen Lähi-idässä vuosina 2010, 2013 ja 2015 yhdistetyssä laivasto-osastossa turvaamassa alueen merenkulkua ja alueen vakautta.
Hakkalan koulu

| Hakkalan koulu |
| --- | --- |
 Hakkalan koulun ja Lammin lukion yhteinen uudisrakennus kesällä 2008.
Sijainti:  Lamminraitti 35, 16900 Lammi
Koordinaatit:  61.0818°N, 25.0074°E
Tyyppi:  suomenkielinen yläkoulu
Rehtori:  Esa Kähkönen
Luokat:  7–9
Oppilaita:  220 (2020)
Verkkosivut
Hakkalan koulu on peruskoulun 7.–9. luokat käsittävä yläkoulu Hämeenlinnan Lammin pitäjän kirkonkylän taajamassa. Koulu toimii samassa rakennuksessa Lammin lukion kanssa. Hakkalan koulussa annetaan pienryhmäopetusta ja joustavaa perusopetusta. Vuonna 2020 koulussa on noin 220 peruskoulun oppilasta. He tulevat Lammin lisäksi etupäässä Tuuloksesta.
Opettajia on nelisenkymmentä (yhdessä Lammin lukion kanssa). Rehtorina toimii Esa Kähkönen.
Hakkalan koulussa aloitettiin syksyllä 2006 opetusministeriön joustavan perusopetuksen (JOPO) hanke, jonka tarkoitus on edistää perusopetuksen oppilaiden valmiuksia työelämään. Hanke toteutetaan Lammilla nimellä Duuniluokka. Vastaavia luokkia on Suomessa ollut noin kymmenen vuoden ajan.
Uusi koulurakennus otettiin käyttöön tammikuussa 2007. Uudessa koulurakennuksessa on sekä lukion että yläkoulun tiloja. Lisäksi opetusta on viereisessä Pasaapelin koulurakennuksessa sekä Lammin kirjastolla.
Hakkalan koulun vieressä sijaitsee liikuntakeskus, jossa on myös koulun käytössä oleva liikuntasali, uimahalli sekä kuntosali.
HMAS LST 3014

| HMAS LST 3014 |
| --- | --- |


Aluksen vaiheet
Rakentaja:  Barclay, Curle and Company, Glasgow
Kölinlasku:  17. huhtikuuta 1944
Laskettu vesille:  11. marraskuuta 1944
Palveluskäyttöön:  29. maaliskuuta 1945
Poistui palveluskäytöstä:  Australialle heinäkuussa 1946
Tekniset tiedot
Uppouma:  2 300 t
Pituus:  106 m
Leveys:  16,84 m
Syväys:  3,81 m
Koneteho:  5 500 hv
Nopeus:  13,5 solmua
Miehistöä:  14
Aseistus
Aseistus:  4 × 40 mm ilmatorjuntatykkiä 16 × 20 mm -ilmatorjuntatykkiä
HMAS LST 3014 (viirinumero L3014) oli yksi kuudesta Australian kuninkaallisen laivaston Britannian kuninkaalliselta laivastolta vuonna 1946 lainaamasta Landing Ship Tank (Mark 3) -aluksesta. Muut lainatut alukset olivat LST 3006, 3017, 3022, 3035 (myöhemmin HMAS Lae) ja 3501 (myöhemmin HAMS Labuan).
Valmistus

Britannian Amiraliteetti tilasi aluksen Barclay, Curle and Companyltä Glasgow'sta ja sen köli laskettiin 17. huhtikuuta 1944. Alus laskettiin vesille vielä saman vuoden lopulla 11. marraskuuta ja se otettiin palvelukseen Britannian kuninkaallisessa laivastossa  29. maaliskuuta 1945. Alus lainattiin Australialle ja se otettiin palvelukseen Australian laivastossa heinäkuussa nimellä HMAS LST 3014.
Palvelus

Alus myytiin romutettavaksi 4. kesäkuuta 1950.
HTC Hero

| HTC Hero |
| --- | --- |

Valmistaja:  HTC
Julkaistu:  2009
Mitat:  112 x 56.2 x 14.4 mm
Paino:  135 g
Näyttö:  3,2 tuuma TFT näyttö
Näytön kuvatarkkuus:  320 x 480 px
Suoritin:  528 MHz ARM 11
Grafiikkapiiri:  Adreno 130
Muisti:  288 MB
Flash-muisti:  512 MB
Takakamera:  5 MP
Käyttöjärjestelmä:  HTC Sense UI
Infobox OKNimi-testi OK: 
HTC Hero on taiwanilaisen älypuhelinvalmistaja HTC:n kesäkuussa 2009 julkaisema puhelinmalli.
Puhelimessa on 3,2 tuuman kapasitiivinen kosketusnäyttö, jonka resoluutio on 480 × 320 pikseliä. Käyttöjärjestelmänä puhelimessa oli julkaisuhetkellä Android OS 1.5, joka myöhemmin oli mahdollista päivittää versioon 2.1 saakka. Puhelin painaa 135 grammaa ja sen mitat ovat 112 × 56,2 × 14,4 millimetriä.
Prosessorina puhelimessa on 528 MHz ARM 11. Herossa on 288 megatavua RAM-muistia ja 512 megatavua flash-muistia. Puhelimessa on 5 megapikselin takakamera.
Aiheesta muualla

Kuvia tai muita tiedostoja aiheesta HTC Hero Wikimedia Commonsissa
HMS Keith

| HMS Keith |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  lokakuu 1929
Laskettu vesille:  10. heinäkuuta 1930
Palveluskäyttöön:  9. kesäkuuta 1931
Poistui palveluskäytöstä:  uponnut 1. kesäkuuta 1940
Tekniset tiedot
Uppouma:  1 442 t (standardi) 1 850 t (maksimi)
Pituus:  98,5 m (kokonaispituus) 97,5 m (vesiraja)
Leveys:  9,83 m
Syväys:  3,73 m
Koneteho:  34 000 hv (25,4 MW)
Nopeus:  32,25 solmua (65 km/h)
Miehistöä:  175
Aseistus
Aseistus:  4 x 4,7" (120 mm) QF Mk IX -tykkiä 2 x 2 naulan ilmatorjuntatykkiä 8 x 21" (533 mm) torpedoputkea
HMS Keith (viirinumero D06, myöhemmin H06) oli Britannian kuninkaallisen laivaston B-luokan laivueenjohtaja, joka palveli toisessa maailmansodassa.
Valmistus

Alus tilattiin 22. maaliskuuta 1929 Vickers Armstrongin Barrow-in-Furnessin telakalta osana vuoden 1928 laivasto-ohjelmaa ja sen köli laskettiin 1. lokakuuta telakkanumerolla 656.
Aluksen nimi on kunnianosoitus Kapkaupungin valtaajalle amiraali George Keith Elphinstonelle, joka myöhemmin aateloitiin nimellä lordi Keith.
Suunnittelu

B-luokan laivueenjohtaja määriteltiin alun perin heinäkuussa 1928 muokattuna A-luokan aluksena, jossa oli uudelleen suunniteltu ja laajennettu taaempi kansirakenne, mikä mahdollisti suuremman miehistön. Kansirakennelman laajennus esti samalla Y-tykin ja miinanraivauskaluston asentamisen.
Aluksen komentosiltaa ja viestihyttiä laajennettiin, jotta se kykenisi toimimaan laivueenjohtajana ja mahdollistamaan laivue-esikunnan toiminnan. Laajennukset kasvattivat aluksen uppoumaa kahdeksalla tonnilla.
Uudelleen suunnitellun pienemmän laivueenjohtajan perusteluna toimi kolme asiaa:
hinta. Näin toteutettuna alus maksoi noin 30 000 puntaa vähemmän kuin A-luokan laivueenjohtaja HMS Codrington
alus kykeni toimimaan pienemmällä miehistöllä
alus oli lähempänä laivueen muita aluksia, jolloin se soveltui paremmin varsinaiseksi hävittäjäksi
Alkuperäisen suunnitelman mukaan aluksella oli kaksi 4,7 tuuman tykkiä vähemmän kuin Codringtonilla, mutta se hyväksyttiin siitä huolimatta lokakuussa. Telakan hyväksyttyä tilauksen alukselle kuitenkin päätettiin kesäkuussa 1929 asentaa neljäs 4,7 tuuman tykki mutta ei tulenjohtotornia. Lisäksi alukselle päätettiin asentaa kaikuluotain. Nämä muutokset kasvattivat aluksen uppoumaa noin 23 tonnilla.
Palvelus > Aluksen päälliköt

Alfred Jerome Lucian Phillips 31. heinäkuuta – 6. syyskuuta 1939
Henry Thurston Wake Pawsey, OBE 6. syyskuuta 1939 – 29. tammikuuta 1940
David James Robert Simson 29. tammikuuta – 23. toukokuuta 1940 (kaatui)
Edward Lyon Berthon, DSC toukokuu – 1. kesäkuuta 1940
Aiheesta muualla

uboat.net – HMS Keith
B-luokan hävittäjät
Hannelore Anke

| Mitalit | Mitalit | Mitalit |  |
| --- | --- | --- | --- |
|  Hannelore Anke, 1975 |  Hannelore Anke, 1975 |  Hannelore Anke, 1975 |  |
Maa:   Itä-Saksa
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Montréal 1976 | 100 metrin rintauinti |  |
|  Kultaa | Montréal 1976 | 4 × 100 metrin sekauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Cali 1975 | 100 metrin rintauinti |  |
|  Kultaa | Cali 1975 | 200 metrin rintauinti |  |
|  Kultaa | Cali 1975 | 4 × 100 metrin sekauintiviesti |  |
|  Hopeaa | Belgrad 1973 | 200 metrin rintauinti |  |
Hannelore Anke (s. 8. joulukuuta 1957 Bad Schlema) on saksalainen entinen uimari ja olympiavoittaja, joka edusti urallaan Itä-Saksaa. Hän voitti urallaan kaksi olympiakultaa, Montréalissa 1976 100 metrin rintauinnista sekä 4 × 100 metrin sekauintiviestistä.. Hän rikkoi urallaan kaksi maailmanennätystä, ja kolme Euroopan ennätystä.
Anke voitti urallaan myös kolme maailmanmestaruutta, Calissa 1975. Siellä hän voitti kullat sekä 100 ja 200 metrin rintauinnit, kuten myös 4 × 100 metrin sekauintiviestistäkin. Kaksi vuotta aiemmin Belgradissa Anke oli jo voittanut 200 metrin rintauinnista hopeaa.
Anke valittiin International Swimming Hall of Famen jäseneksi vuonna 1990. Itä-Saksan entinen joukkueenjohto ja valmentajat ovat myöhemmin kertoneet pakottaneensa Anken käyttämään dopingia, monen muun itäsaksalaishuipun ohella.
HOK

HOK voi tarkoittaa ainakin seuraavia asioita:
HOK – yleisesti käytetty lyhennys Helsingin Osuuskaupasta, joka vuoden 2004 alusta yhtyi osuusliike Elannon kanssa HOK-Elannoksi
Hallinto-opin kandidaatti HOK
HOK – käytetään opiskelijoiden keskuudessa myös yhteiskuntatieteellisistä yliopistotutkinnoista
HMS Kelly

| HMS Kelly |
| --- | --- |
 HMS Kelly

Aluksen vaiheet
Rakentaja:  Hawthorn Leslie and Company, Hebburn
Kölinlasku:  26. elokuuta 1937
Laskettu vesille:  25. lokakuuta 1938
Palveluskäyttöön:  23. elokuuta 1939
Poistui palveluskäytöstä:  upotettu 23. toukokuuta 1941
Tekniset tiedot
Uppouma:  1 717 t (standardi) 2 367 t (max)
Pituus:  108,6 m
Leveys:  10,90 m
Syväys:  3,8 m
Koneteho:  40 000 hv
Nopeus:  36 solmua
Miehistöä:  183
Aseistus
Aseistus:  6 x 4,7" QF Mk XII kaksiputkisina CP Mk XIX -asennuksina 4 x QF 2 naulan Mk VIII neliputkisena Mk VII -asennuksena 2 x nelipiippuista Vickers .50" Mk III -ilmatorjuntakonekivääriä 2 x kaksipiippuista .303" Lewis-pikakivääriä 10 x 21" (533 mm) PR Mk II torpedoputkea
HMS Kelly (viirinumerot F01 ja kesäkuusta 1940 G01) oli Britannian kuninkaallisen laivaston K-luokan hävittäjä toisessa maailmansodassa. Aluksen nimi oli kunnianosoitus vuonna 1936 kuolleelle amiraali Sir John Kellylle.
Valmistus

Alus tilattiin maaliskuussa 1937 vuoden 1937 laivasto-ohjelmassa Hawthorne Leslieltä Hebburnista, jolloin Amiraliteetin tarjouspyyntöön perustuva hinta oli 392 226 puntaa. Köli laskettiin 26. elokuuta. Alus laskettiin vesille 25. lokakuuta 1938 ja valmistui 23. elokuuta 1939 ensimmäisenä päällikkönään lordi Louis Mountbatten.
Alus saavutti koejoissa 34,265 solmun nopeuden, jolloin sen konetehoksi mitattiin 40 368 hevosvoimaa turbiinin kiertäessä 351,5 kierrosta minuutissa. Aluksen laskettu uppouma suorituksen aikana oli 1 978 tonnia.
Päälliköt

Aluksen ainoana päällikkönä koko palveluksessa oloaikana oli Louis Mountbatten 27. kesäkuuta 1939 – 23. toukokuuta 1941.
Aiheesta muualla

Wikimedia Commonsissa on kuvia tai muita tiedostoja aiheesta .
K-luokan hävittäjät
Hakkapeliitta

Hakkapeliitta tarkoittaa seuraavia asioita:
hakkapeliitat, nimitys kolmikymmenvuotisessa sodassa taistelleille suomalaisille sotilaille
Hakkapeliitta, suojeluskuntien lehti
Hakkapeliitta, Nokian Renkaiden valmistama talvirengas
Hakkapeliitta, Koffin olutmerkki 1970-luvun alussa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hakkapeliitta”, voi hakea sivunnimihaulla, laajalla sivunnimihaulla tai tekstihaulla.
HMS Orion (85)

| HMS Orion |
| --- | --- |
 Mare Islandilta takaisin laivastoon

Aluksen vaiheet
Rakentaja:  Devonportin telakka
Kölinlasku:  26. syyskuuta 1931
Laskettu vesille:  24. marraskuuta 1932
Palveluskäyttöön:  18. tammikuuta 1934
Poistui palveluskäytöstä:  1947
Loppuvaihe:  myytiin romutettavaksi 19. heinäkuuta 1949
Tekniset tiedot
Uppouma:  7 270 t (standardi) 9 740 t (kuormattuna)
Pituus:  169,1 m
Leveys:  17 m
Syväys:  5,8 m
Koneteho:  72 000 shp
Nopeus:  32,5 solmua
Miehistöä:  550 rauhan aikana 680 sodan aikana
Aseistus
Aseistus:  4 × BL 6" Mk XXIII -tykkiä kaksiputkisissa Mk XXI torneissa 4 × 4" Mk V ilmatorjuntatykkiä 3 × 0,5" neliputkistakonekivääriä 8 × 21" torpedoputkea
HMS Orion (viirinumero 85) oli Britannian kuninkaallisen laivaston Leander-luokan kevyt risteilijä. Alus oli toiseksi eniten taistelumerkintöjä kerännyt alus kuninkaallisessa laivastossa toisessa maailmansodassa.
Valmistus

Alus tilattiin Devonportin telakalta, missä köli laskettiin 26. syyskuuta 1931. Alus laskettiin vesille 24. marraskuuta 1932 ja otettiin palvelukseen 18. tammikuuta 1934.
Palvelus

Palvelukseen otettaessa alus liitettiin Kotilaivastoon. Se siirrettiin 1937 Amerikan ja Länsi-Intian laivastoasemalle osaksi 8. risteilijäviirikköä.
Aluksen 4 tuuman tykit vaihdettiin kaksiputkisiin Mk XIX torneihin vuosien 1936 ja 1938 välillä. Samoin alukselle asennettiin kevyttä vesikonetta varten katapultti, mutta lentokone vaihdettiin Fairey Seafoxiin vuoden 1937 jälkeen.
Palvelus > Toinen maailmansota

Kesäkuussa 1940 alus siirrettiin Välimeren laivastoon 7. risteilijäviirikön lippulaivaksi. Alus osallistui 21. kesäkuuta Bardian pommitukseen.
Alus oli suojaamassa 28. kesäkuuta Maltan saattuetta, kun se sai käskyn osallistua kolmesta Italian laivaston hävittäjästä kootun huoltosaattueen pysäyttämiseen (Espero-saattue).
Välimerellä se otti osaa heinäkuussa Calabrian taisteluun ja  loppuosan vuotta alus saattoi Maltan saattueita sekä kuljetti joukkoja Kreikkaan. Vuoden 1941 alkupuolen se oli Kreetalla ja Aegean meren alueella sekä otti maaliskuussa osaa Matapanin taisteluun.
Aluksen katapultti poistettiin 1941 samoin kuin puolen tuuman konekiväärit, jotka korvattiin seitsemällä 20 mm ilmatorjuntatykillä ja kahdella neliputkisella 2 naulan tykillä. Lisäksi asennettiin tutkat 279, 284 sekä 285. Tutka tyyppiä 273 lisättiin 1942.
Kreetan evakuoinnin aikana alus vaurioitui 29. toukokuuta pahoin ilmapommituksessa, jolloin lähes 300 miestä kaatui. Noin puolet kaatuneista oli merimiehiä ja loput evakuoitavia sotilaita. Alukselle tehtiin alustavat korjaukset Simonstownissa Etelä-Afrikassa, minkä jälkeen se siirrettiin Mare Islandin Laivaston telakalle Yhdysvaltoihin varsinaisiin korjauksiin.
Välimerelle alus palasi 1943, jolloin se liitettiin osaksi 15. risteilijäviirikköä. Se otti osaa Sisilian ja Salernon maihinnousuihin. Se siirrettiin kotivesille Normandian maihinnousuun kesäkuussa 1944, jolloin se liitettiin Force K:hon Gold rannan maihinnousua tukemaan. Alus siirrettiin kuitenkin pian takaisin Välimerelle elokuisia Etelä-Ranskan maihinnousuja varten, mistä se siirrettiin syys-lokakuun vaihteessa Aegean merelle Ateenan valtauksen tueksi ja edelleen tukemaan San Remon hyökkäystä tulittamalla saksalaisten asemia. Se oli osallisena Korfun Kanavan tapahtumissa.
Alus poistettiin 1947 palveluksesta ja myytiin romutettavaksi Arnott Youngille Dalmuiriin Skotlantiin 19. heinäkuuta 1949. Alus romutettiin elokuussa.
Korsikan ralli 1997

|  Korsikan ralli 1997 |
| --- | --- |
 6. osakilpailu 14 osakilpailusta kaudella 1997. 
Ajankohta:  5.–7. toukokuuta 1997
Pituus:  18 erikoiskoetta, 408,02 km


Palkintokoroke
Voittaja:   Colin McRae    Nicky Grist  (555 Subaru WRT)
Toinen:   Carlos Sainz    Luis Moya  (Ford Motor Co)
Kolmas:   Gilles Panizzi    Hervé Panizzi  (Peugeot Sport)
Korsikan ralli 1997 (viralliselta nimeltään 41. Tour de Corse - Rallye de France) oli rallin maailmanmestaruussarjan kilpailu kaudella 1997. Kilpailu järjestettiin 5.–7. toukokuuta 1997. Kilpailu oli kauden kuudes ja erikoiskokeiden yhteispituus oli 408,02 kilometriä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Colin McRae |  Nicky Grist | Subaru Impreza WRC | 4:31.08 | 0.0 |  |
| 2. |  Carlos Sainz |  Luis Moya | Ford Escort WRC | 4:31.16 | +0.08 |  |
| 3. |  Gilles Panizzi |  Hervé Panizzi | Peugeot 306 Maxi | 4:31.46 | +0.38 |  |
| 4. |  François Delecour |  Daniel Grataloup | Peugeot 306 Maxi | 4:32.03 | +0.55 |  |
| 5. |  Piero Liatti |  Fabrizia Pons | Subaru Impreza WRC | 4:33.07 | +1.59 |  |
| 6. |  Philippe Bugalski |  Jean-Paul Chiaroni | Renault Megane | 4:37.48 | +6.40 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 1997
Monaco
Ruotsi
Kenia
Portugali
Espanja
Ranska
Argentiina
Kreikka
Uusi-Seelanti
Suomi
Indonesia
Italia
Australia
Iso-Britannia
Rallin maailmanmestaruussarjan Korsikan rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008 
2010-luku:   2015  2016  2017  2018  2019
Koš (Armenia)

| Koš Կոշ |
| --- | --- |
 Koš
 Koordinaatit: 40.3025°N, 44.1569°E 
Valtio:  Armenia
Maakunta:  Aragatsotn
Väkiluku (2001):  2 756
Infobox OKVirheellinen NIMI-arvo: 
Koš (arm. Կոշ, romanisoitu myös muodossa Koghes; aiemmin Kvash) on kylä ja kunta Aragatsotnin maakunnassa, Armeniassa, noin 18 kilometriä lounaaseen Aštarakista.
Vuonna 2001 Košissa oli yhteensä 2 756 asukasta.

Paikkaa kutsuttiin nimellä Kvash alkukristillisinä aikoina. Kylässä on 1200-luvulta peräisin olleen kirkon rauniot ja jäänteitä rautakautisesta asutuksesta.
HTC Desire HD

| Desire HD |
| --- | --- |

Valmistaja:  HTC Corporation
Julkaistu:  syyskuu 2010
Käyttöverkot:  GSM 850/900/1800/1900 MHz 3G 900/2100 MHz
Mitat:  123 × 68 × 11,8
Paino:  164
Näyttö:  4,3″ TFT kapasitiivinen kosketusnäyttö
Näytön kuvatarkkuus:  480 × 800
Värien lukumäärä:  16 milj.
Suoritin:  Qualcomm Snapdragon 1 GHz
Kamera:  8 MPix (LED-salama)
Radio:  stereo FM+RDS
Musiikkisoitin:  MP3/AAC+/WAV/WMA9
Käyttöjärjestelmä:  Android 2.2 (Froyo)
Tiedonsiirto:  GPRS, EDGE, 3G, HSUPA, WLAN (802.11 b/g/n)
Liitännät:  Bluetooth (v2.1), microUSB (v2.0), 3,5 mm kuulokeliitin
Muuta:  GPS, navigointi
Infobox OKVirheellinen NIMI-arvo: 
HTC Desire HD on taiwanilaisen HTC:n valmistama älypuhelin. Laite tuli myyntiin loppuvuodesta 2010.
Puhelimessa on käyttöjärjestelmänä Android 2.2, ja sen kehittäjän Googlen palveluja kuten haku, kartat, sähköposti ja pikaviestin. Laitteen 4,3 tuuman kapasitiivinen kosketusnäyttö on toteutettu TFT-tekniikalla. Laitteen kuori on alumiinia. Akun kapasiteetti on 1 230 mAh.
Desire HD on suunnattu Euroopan ja Aasian markkinoille. Desire HD:n ja HTC:n toisen mallin, Desire Z:n julkistus Lontoossa oli ajoitettu samalle päivälle, kuin matkapuhelinyhtiö Nokian järjestämä Nokia World -tapahtuma. Tämä aiheutti poikkeuksellisia tempauksia yritysten taholta. HTC haki toimittajia Nokian tilaisuudesta omaan tilaisuuteensa linja-autoilla, ja Nokia neuvoi lähtijöitä ottamaan mukaansa korvatulpat ja eväät.
Aiheesta muualla

Kuvia tai muita tiedostoja aiheesta HTC Desire HD Wikimedia Commonsissa
gsmarena.com (englanniksi)
Korsikan ralli 1993

|  Korsikan ralli 1993 |
| --- | --- |
 5. osakilpailu 13 osakilpailusta kaudella 1993. 
Ajankohta:  2. – 4. toukokuuta 1993
Pituus:  24 erikoiskoetta, 556,42 km


Palkintokoroke
Voittaja:   François Delecour    Daniel Grataloup  (Ford Motor Company)
Toinen:   Didier Auriol    Bernard Occelli  (Toyota Castrol Team)
Kolmas:   François Chatriot    Denis Giraudet  (Toyota Castrol Team)
Korsikan ralli 1993 (viralliselta nimeltään 37. Tour de Corse - Rallye de France) oli rallin maailmanmestaruussarjan kilpailu kaudella 1993. Kilpailu järjestettiin 2. – 4. toukokuuta 1993 Ajacciossa. Kilpailu oli kauden viides ja erikoiskokeiden yhteispituus oli 556,42 kilometriä.
Kilpailuun ilmoittautui 92 autokuntaa, joista 85 lähti kilpailuun ja 44 pääsi maaliin.